5.10.2022
ET
Euroopa Liidu Teataja
L 258/287
23.
võtab teadmiseks jõupingutused, mida instituut on teinud kulutõhusa ja keskkonnasäästliku töökeskkonna loomiseks; peab tervitatavaks, et instituut nimetas ametisse keskkonnahoiu eest vastutava ametniku, kes tegeleb tema tegevuse keskkonnamõju vähendamisega; ergutab instituuti jagama oma probleeme ja saadud õppetunde ELi ametite võrgustikus; märgib, et instituut on parandanud oma teadusuuringute tulemuste üldsusele levitamist ning avalikkusega suhtlemist sotsiaalmeedia ja muude kanalite kaudu;
24.
nõuab hoonete ajakohastamist, et need vastaksid nullheitega hoonete standarditele, eelkõige paigaldades kõigile instituudi hoonetele päikesepaneelid;
25.
tuletab meelde, kui oluline on suurendada ameti digiteerimist instituudisisese toimimise ja juhtimise vallas, ja kui tähtis on digiteerida menetlusi; rõhutab, et instituut peab jätkama sellega seoses ennetavat tegutsemist, et igal juhul vältida ametitevahelist digilõhet; juhib aga tähelepanu sellele, et tuleb võtta kõik vajalikud turvameetmed, et hoida ära igasugune oht töödeldava teabe turvalisusele internetis; kutsub instituuti üles töötama kiiremini välja küberturvalisuse poliitika ja viima selle viivitamata ellu;
26.
viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 4. mai 2022. aasta resolutsioonile (5) ametite tulemuste, finantsjuhtimise ja kontrolli kohta.
(5) Vastuvõetud tekstid, P9_TA(2022)0196.